મંડળ દ્વારા સીધી ભરતી માટે પ્રસિદ્ધ કરવામાં આવેલ જાહેરાત ક્રમાંકઃ ૧૦૦/૨૦૧૬૧૭, અધિક મદદનીશ ઇજનેર, વર્ગ-૩ સંવર્ગની પ્રથમ તબક્કાની સ્‍પર્ધાત્‍મક લેખિત કસોટી અને બીજા તબક્કાની કોમ્પ્યુટર પ્રોફિસીયન્સી ટેસ્ટ - એમ બંને કસોટીઓમાં ઉમેદવારોએ મેળવેલ એકત્રિત ગુણના મેરીટસના આધારે પસંદગી / પ્રતિક્ષા યાદી તૈયાર કરવા માટેના સંભવિત ઉમેદવારોની ડોકયુમેન્ટ વેરીફિકેશન માટેની યાદી તા. ૦૭/૦૩/૨૦૧૮ ના રોજ પ્રસિદ્ધ કરવામાં આવેલ હતી. ઉકત યાદીમાં સમાવેશ પામેલ ઉમેદવારોના ડોકયુમેન્ટ વેરીફિકેશનને અંતે લાયક ઠરેલ ઉમેદવારો પૈકી પસંદગી/ પ્રતિક્ષા યાદીમાં સ્થાન પામેલ ઉમેદવારોની યાદી તેમજ પસંદગી/ પ્રતિક્ષા યાદીમાં સ્થાન ન પામેલ ( Absent / Disqualified/ Not Selected ) ઉમેદવારોની સંયુકત યાદી તા. ૧૯/૦૬/૨૦૧૮ ના રોજ પ્રસિદ્ધ કરવામાં આવેલ હતી. જેમાં પસંદગી/ પ્રતિક્ષા યાદી તેમજ પરિણામમાં સમાવિષ્ટ કેટલાક ઉમેદવારોના લેખિત પરીક્ષા અને કોમ્પ્યુટર પ્રોફિસીયન્સી ટેસ્ટમાં મેળવેલ માર્કસના સરવાળામાં ક્ષતિ હોવાનું ધ્યાન પર આવતાં તેની પુનઃ ચકાસણી કરતાં તેમાં લેખિત પરીક્ષા અને કોમ્પ્યુટર પ્રોફિસીયન્સી ટેસ્ટમાં મેળવેલ માર્કસના સરવાળામાં કોમ્પ્યુટરાઇઝ ફોર્મ્યુલાના કમાન્ડ આપવામાં શરતચૂક થતાં સરવાળામાં ક્ષતિ થવા પામેલ હતી. ( ઉકત ક્ષતિમાં માત્ર કેટલાક ઉમેદવારોના માર્કસના સરવાળામાં ક્ષતિ થવા પામેલ હતી, પરંતુ ઉમેદવારોએ મેળવેલ લેખિત પરીક્ષા અને કોમ્પ્યુટર પ્રફિસીયન્સી ટેસ્ટના માર્કસ મુકવામાં કોઇ ક્ષતિ થયેલ નથી ) જેથી તા. ૧૯/૦૬/૨૦૧૮ ના રોજ પ્રસિદ્ધ કરવામાં આવેલ પસંદગી/ પ્રતિક્ષા યાદી અને પરિણામ રદ કરીને સુધારેલ પસંદગી/ પ્રતિક્ષા યાદી અને પરિણામ જાહેર કરવાનો મંડળ દ્વારા નિર્ણય કરવામાં આવેલ છે. જે અનુસાર સુધારેલ પસંદગી/ પ્રતિક્ષા યાદી અને પરિણામ નીચે આપેલ લીન્‍ક ફાઇલ પર મૂકવામાં આવેલ છે. જે સંબંધિત ઉમેદવારોને જોઇ લેવા માટે આથી જણાવવામાં આવે છે.